《秋日书梵经藏佛腹》
明代·杨宛

碧瓦云楸映半塘，静从秋色到修篁。
聊存心力于经卷，不负闲身住草堂。
微雨暗飘毫素润，轻风徐动墨池香。
书成却恨无人识，故向真空密处藏。

作者简介：明末人，字宛淑。南京妓女。能诗，善草书。吴兴茅生重其才，纳之。生卒后，投国戚田宏遇。宏遇死，还南京，为盗所杀。有《钟山献征续集》。